
SIMBOLUL SI ICOANA 


INTRODUCERE GENERALĂ 
SCOPUL SI PLANUL LUCRARII 


În cărtile de teologie pe care am avut ocazia să le parcurgem, apologia icoanei se face prin intermediul 
Sfintei Traditii si este încadrată de obicei între dovezile istorice si argumentele filosofice (teologice) ale 
Sfintilor Părinti. Însă, despre autoritatea Traditiei ecclesiatice si în special despre autoritatea Sfintei Traditii 
asupra artelor vizuale, se poate vorbi doar până la Renastere. Din acest moment reînvie si capătă amploare 
traditia păgână a antichitătii greco-romane. Bună parte din artistii epocii renuntă la vechile canoane 
iconografice în favoarea unora mai noi inspirate însă din antichitate. În plus, Reforma protestantă 
desăvârseste această ruptură prin anularea oricărei autoritâti religioase a Sfintei Traditii a Bisericii, nu numai 
în domeniul artelor ci si pe tărâm doctrinar. Veacurile ce au urmat continuă în acelasi sens si, pe plan 
cultural, dezvoltarea stiintelor devine prilej pentru unii intelectuali de a refuza autoritatea si inspiratia Sfintei 
Scripturi, anticipând astfel epoca ateismului modern. 


Biserica primului mileniu, a celor sapte sinoade ecumenice, a fost caracterizată prin unitatea opiniei. 
Odată cu rupturile efective din secolele XI (Schisma din 1054) si apoi XVI (Renasterea si Reforma) această 
unitate a fost afectată, iar adevărul unic si universal al credintei a fost pus sub semnul îndoielii. Se dovedeste 
astfel că Schisma începută în 1054 a fost doar primul pas pe un drum care nu a încetat să fărâmiteze Biserica 
(sub aspect vizibil) atât în Apus cât si în Răsărit: în Apus prin multiplicarea credintelor si înmultirea 
bisericilor neoprotestante; în Răsărit prin a(uto)cefalizarea Bisericii Ortodoxe, prilej de mesianism national - 
erezie cunoscută în istorie sub numele de filetism1[1]. 


Trăind într-o vreme în care putini mai cunosc Sfânta Traditie si Sfânta Scriptură si încă mai putini le 
înteleg ne întrebăm cum mai putem avea acces noi însine la întelesurile originare, iar mai apoi să le putem si 
apologia? 


Mijlocul ne este oferit tot de Dumnezeu si este foarte bine exploatat si valorizat în vremurile noastre 
atât de unii din teologii contemporani cât si de anumiti istorici ai religiilor si filozofi contemporani. Astfel, 
fie că este vorba de o întâlnire personală fie că este vorba de una universală si eshatologică, întotdeauna 
semnele sunt cele care însotesc descoperirea lui Dumnezeu. 


Legătura dintre semne si simboluri este una de substantă. Ele sunt semnalate ca sinonime, semnele 
având calitate simbolică iar simbolurile fiind semne ale unei prezente mai înalte. Dacă semnele sunt 
rezultatul unor interventii directe, deci accidentale, din partea lui Dumnezeu, simbolurile perpetuează în 
timp aceste inerventii. Domnul nostru lisus Hristos în întreaga Sa operă de mântuire s-a folosit si se 
foloseste atât de semne cât si de imagini simbolice. Amintim aici câteva din cele mai cunoscute semne si 
preziceri de semne consemnate de Sfântul evanghelist Matei: “Neam viclean si desfrânat cere semn, si semn 
nu i se va da, fără numai semnul lui lona” (Mt. 16, 4). Sau în altă parte: “Spune-ne, când vor fi acestea, si 
care este semnul venirii Tale si al sfârsitului veacului? (...) Atunci se va arâta pe cer semnul Fiului Omului 
si vor plânge toate semintiile pământului si-L vor vedea pe Fiul Omului venind pe norii cerului, cu putere si 
cu slavă multă” (Mt. 16, 30). Mântuitorul nu a făcut economie nici în ceea ce priveste simbolurile: “Iisus le- 
a răspuns si le-a zis: Dărâmati templul acesta si în trei zile îl voi ridica. (...) Dar El le vorbea de templul 
trupului Său” (In. 2, 19,21). De asemenea cele mai multe parabole care privesc Împărătia lui Dumnezeu sunt 
prezentate sub formă de Imagini simbolice: “Atunci asemâna-se-va împărătia cerurilor cu zece fecioare 


care...” (Mt. 25, 1) sau “Aceasta este asemenea unui om care...” (Mt. 25, 14). Si exemplele s-ar putea 
înmulti. 


Fără a intra aici în detalii filologice remarcăm totusi că atât semnul cât si simbolul au calitatea de 
intermediar, de mediator. Realitatea ultimă nu este semnul sau simbolul ci ea este doar semnificată de 
acestea. Ne-am putea întreba atunci: la ce bun semnele si simbolurile dacă ele tot nu sunt ceea ce ne 
interesează (adică realitatea ultimă)? Credem că nu vom gresi fată de nimeni dacă la aceasta vom răspunde 
prin glasul înteleptului Pavel: “Căci acum vedem prin oglindă, ca în ghicitură; dar arunci, fată câtre fată. 
Acum cunosc în parte; atunci însă deplin voi cunoaste asa cum si eu deplin sunt cunoscut” (I Cor. 13, 12) 
sau, “pe cele ce ochiul nu le-a văzut si urechea nu le-a auzit si la inima omului nu s-au suit, pe acelea le-a 
gătit Dumnezeu celor ce-L iubesc” (I Cor. 2, 9). Cunoasterea deplină apartine numai lui Dumnezeu si ea este 
vesnică. În cazul nostru putem vorbi despre deplinătate, însă la un alt nivel, dar si despre lipsa acesteia. 
Realitatea însesi a conditiei umane actuale nu ne permite decât o cunoastere partială a lui Dumnezeu. Fată de 
ceea ce este posibil acum, veacul viitor este situat la nivelul deplinătătii. De aceea mijloacele prin care noi 
apreciem prezenta lui Dumnezeu acum sunt semnele si simbolurile. 


Dragostea adevărată a făcut posibilă unitatea de credintă a Bisericii primului mileniu. Unicitatea 
credintei era dovedită de aderarea liberă a tuturor credinciosilor la unicul Simbol de credintă. Mântuitorul a 
exprimat credinta prin simboluri, de aceea nici Biserica nu putea proceda într-un cu totul alt mod. De atunci 
însă, symbolon-ul unic este sfărâmat în nenumărate fragmente, asteptând parcă vremurile în care toti cei ce 
cred că îl detin în întregime să facă gestul căutării unei philia originare care i-a unit pe Părintii nostri. Si 
aceasta de dragul Celui care în ceasul preaslăvirii Sale S-a rugat “ca toti să fie una”. 


Ilustrul si inspiratul istoric al religiilor Mircea Eliade a demonstrat în multe rânduri că simbolismul 
este prezent în cele mai rudimentare acte religioase si, camuflat, se regăseste si în gesturile profane. 
Concluzia domniei sale o putem considera ipoteza lucrării noastre. Ceea ce încercăm să realizăm prin 
intermediul tezei de fată este aprofundăm, pe cât ne permit limitele lucrării, studiul simbolului prin 
perspectiva oferită de cunoasterea crestină. 


Si, pentru că spatiul de dezvoltare a crestinismului european a fost cultura greco-romană, prima 
parte, destinată în exclusivitate simbolului, debutează cu cazul particular al obiectului care a dat numele 
conceptului general de simbol, symbolon-ul. Prin aceasta avem convingerea că nu afectăm natura generală a 
problemei ci, din contră, pornim în studiul simbolului chiar de la origini. 


O singură remarcă vom face aici cu privire la modelul oferit de cultura greco-romană. Domnul H.-R. 
Patapievici într-o conferintă de acum celebră prin continutul si mediatizarea €ei2[2], pe bună dreptate 
sustinea că simbolismul grec este unul de împrumut pentru theoria crestină. Si că acest model atunci când 
spiritul stiintific european l-a concurat si-a pierdut multe din atuurile sale. Însă având în vedere 
universalitatea conceptului de simbol, expusă magistral si de profesorul de filozofie Jean Borella, putem 
pleca de la un caz particular, cultural, pentru întelege un cod prezent de fapt în toate culturile antice. 
Capitolul al doilea va da cuvântul istoriei religiilor si concluziilor propuse de Mircea Eliade în ce priveste 
functia si logica simbolului. Iar cel de-al treilea capitol, prin intermediul excelentului studiu a lui Jean 
Borella Criza simbolismului religios, va face o incursiune prin istoria gândirii europene, urmărind totodată 
deconstructia si disparitia conceptului de simbol prin exemplul celor mai reprezentativi gânditori ai anti- 
simbolismului religios. 


Partea a doua va supune atentiei cel mai important simbol al religiei crestine, icoana. Pe seama ei, au 
fost puse atât binefacerile lui Dumnezeu, cât si mânia Lui, provocată de faptul că cinstirea ei este o inchinare 
la idoli. După câteva precizări introductive, capitolul intâi al părtii a doua prezintă cele mai importante 
dispute teologice care au fost provocate de reprezentarea iconografică a chipului lui Dumnezeu. Capitolele al 
doilea si al treilea vor scoate în evidentă în mod apologetic fundamentele treimice si hristologice ale icoanei, 
precum si posibilitatea reprezentării chipului Fiului lui Dumnezeu. Pe lângă faptul estetic, icoana este în 
primul rând un obiect de cult care se încadrează într-un spatiu mai larg, biserica. Îndreptătirea folosirii 
icoanelor în cultul ortodox public si privat si modul de dispunere al acestora în biserică - aspectul liturgic al 
icoanei - vor fi în atentia ultimelor două capitole, al patrulea si al cincilea, ale lucrării noastre. 

Capitolul I 
SIMBOLUL ÎN ANTICHITATEA GRECO-ROMANĂ 


Ca să putem întelege semnificatia unui cuvânt cercetarea unui dictionar reprezintă un gest elementar, 
indispensabil. Lucrarea noastră va debuta prin cercetarea câtorva din cele mai reprezentative dictionare ale 
limbii române, urmărind si consemnând eventualele modificări semantice ale cuvântului simbol în limba 
noastră. 


Primul dictionar de amploare al limbii române, cel alcătuit de A. T. Laurianu si J. C. Massimu 
publicat la Bucuresti în 1876, găsea că simbolul este în sens general “semn, imagine, figura, conventu, etc.”, 
iar în sens special “symbolle alle religionei crestinilor sau sacramentele: echaristi”a, de essemplu, e data sub 
symbolulu pânei si vinului; dara symbolulu symbolelor unui crestin e crediulu in unulu Domnedieu in trei 
persone“'3[3]. 


În dictionarele mai noi, gama semantică întâlnită la autorii citati nu se îmbogăteste cu semnificatii 
esentiale. De exemplu, Ana Canarache si Vasile Breban mentionează încă două sensuri secundare: 
“procedeu expresiv în artă si literatură, prin care se sugerează o idee sau stare sufletească” si “semn 
conventional folosit în diferite discipline, si care reprezintă notiuni, operatii, cantităti, sume, etc.” 4[4]. 


Masivul Dictionar al limbii române (DLR) editat de Academie, redă în modul cel mai sistematic si 
complet continutul cuvântului cercetat de noi: 


“1.)  (Art.; mai ales în sintagma simbolul credintei) 


Rugăciune care reprezintă expunerea succintă a dogmelor fundamentale ale religiei crestine; 
crezul, (livresc) credo, (învechit) credintă. 


2.) (De obicei urmat de determinări în genitiv) 


Ceea ce reprezintă indirect (în mod conventional sau în virtutea unei corespondente 
analogice) un obiect, o fiintă, o notiune, o însusire, un sentiment, etc...; însemn, semn. 


3.) (v...) 
4.) (În literatură si artă) element sau enunt descriptiv, sugestiv, care este susceptibil de o serie de 
interpretări. 


e Spec. — Semn conventional sau grup de semne conventionale, folosit în stiintă si tehnică, care 
reprezintă sume, cantitâti, operatii, fenomene, formule, etc.”"5[5]. 


Din cele arătate până aici rezultă, asa cum scria prof. Anton Dumitriu într-unul din remarcabilele sale 
eseuri, “că «simbol» înseamnă un semn, obiect, imagine etc. care reprezintă sau evocă altceva decât ceea ce 
este în realitate”. Altfel spus “este vorba de doi termeni care, printr-o conventie, pot fi înlocuiți unul prin 
altul”. 


Dacă acesta este modul propriu de a întelege simbolul al tuturor culturilor occidentale moderne “nu 
acesta era însă sensul simbolului la greci”6[6]. Afirmatie scurtă dar categorică, prin care savantul român 
reclamă necesitatea unei incursiuni în istoria cuvântului, căutându-i originile si întelesurile primare. 


Dictionarele limbii grecesti vechi, cum ar fi cel alcătuit de prof. Bailly, sau cel al prof. Liddell si 
Scott, indică pentru substantivul neutru ovupoiov (lat. symbolum) patru nuclee semantice. Primul dintre 
acestea, care dă cuvântului semnificatia de “semn de recunoastere” indică zece sensuri. Întâiul este cel mai 
important întrucât conservă întelesul primitiv al termenului. Dar să dăm cuvântul dictionarului francez: “un 
obiect tăiat în două, ale cărui două gazde conservă fiecare o jumătate pe care o transmit urmasilor lor; aceste 
două părti apropriate servesc pentru recunoasterea detinătorilor si pentru a dovedi relatiile de ospitalitate 
încheiate anterior”7[7]. 


Pentru a întelege si mai bine sensul originar al termenului, vom arunca o privire înspre institutia 
antică unde îsi are rădăcinile, anume cea a ospitalitătii. Ne va câlăuzi o lucrare substantială a marelui savant 
Emile Benveniste, dedicată vocabularului institutiilor indo-europene8[8]. 


La romani oaspetii se numeau hostis, cuvânt tradus prin “strâin”9[9]. Benveniste atrage atentia că 
hostis nu trebuie confundat cu peregrinus, care si el este “străin”, dar în alt sens: “un hostis nu este un străin 
în general. Spre deosebire de peregrinus care locuieste în afara limitelor teritoriului, hostis este “străinul 
căruia i se recunosteau drepturi egale ca ale cetătenilor romani” “10[10]. 


După aceste precizări importante, savantul italian notează o idee esentială pentru întelegerea 
institutiei ospitalitătii: “ea este fondată pe ideea că un om este legat de un altul (hostis are mereu o valoare 
reciprocă) prin obligatia de a compensa o anume prestatie de care el a fost beneficiar”11[11]. 


Trecând din lumea romană în cea greacă, găsim o institutie asemănătoare dar sub un alt nume: 
“xenos indică relatii de acelasi tip dintre oameni legati printr-un pact care implică obligatii precise, 
întelegându-se de asemenea si descendentii”12[12]. lar Robert Flacelicre subliniază că “străinul care vine 
cerând adăpost se află sub protectia zeilor, mai ales a lui Zeus Xenios si a Atenei Xenia”, iar “alungarea lui 
ar fi o gravă jignire adusă acestor divinităti puternice si ar atrage după sine răzbunarea lor”13[13]. 


Initiativa apartinea strâinului (xenos), care venea cerând prietenia (philia) potentialului prieten 
(philos)14[14]. Din momentul în care stăpânul casei îi oferea prietenia (philia)15[15] sa, străinul era oaspete 
si philos “prieten”, căpătând drepturi egale cu cetâtenii cetății. Această relatie era vitală pentru “musafirul în 
vizită într-o tară unde, ca si străin, el este privat de orice drepturi, de orice protectie, de orice mijloc de 
existentă” 16[16]. Se poate chiar afirma că străinul care se afla într-o cetate greacă exista numai datorită celui 
cu care se afla în raporturi de prietenie (philotes). 


Numit în latină tessera hospitalis, ovuBo?ov-ul era un obiect asemănător fie cu un baston, fie cu un 
disc. Pe o parte si pe alta a discului sau pe muchiile bastonului erau inscriptionate numele celor între care se 
stabilea alianta. Simbolul era rupt în două si împărut între stăpânul casei si oaspete. Fragmentele astfel 
obtinute erau păstrate de cei doi prieteni si transmise mai departe fiilor lor, spre amintirea prieteniei ce leagă 
cele două familii. Dacă urmasii se întâlneau cele două jumâtăti erau alăturate, iar potrivirea lor atrăgea 
recunoasterea mostenitorilor. 


Regăsim asadar trei niveluri de prezentă ale unei singure realitâti: philia “prietenia”. Mai întâi ea este 
o virtute a Zeilor cu care ei îi înconjoară pe străini. Al doilea este nivelul uman: pentru a dobândi virtutile 


divine, omul trebuia să facă fapte asemănătoare Zeilor. Primirea de străini era una dintre ele si aceasta 
atrăgea asupra lui virtutea prieteniei. La al treilea nivel găsim simbolul propriu-zis: prietenia se materializa 
“în ovupohov, semnul recunoasterii, un disc rupt ai cărui parteneri păstrau jumâtâtile concordante” 17[17]. 


Exemplul oferit de cultura greacă creionează într-un cu totul alt mod întelegerea simbolului decât ne 
este accesibilă în zilele noastre. Ceea ce am dorit să subliniem este faptul că termenul simbol îl găsim în 
legătură cu cel de prietenie si de ospitalitate, atât divină cât si umană. Din acest punct de vedere continutul 
semantic al termenului devine mai bogat fată de ceea ce ne pot oferi dictionarele limbilor moderne. 


Capitolul II 


SIMBOLUL DIN PERSPECTIVA ISTORIEI RELIGIILOR 


În acest capitol vom arăta că acest mod de a gândi realitatea nu a fost unul accidental, raportat la un 
singur obiect (simbolul) si o singură institutie (ospitalitatea) a unei culturi religioase, ci era o caracteristică 
generală a lumii antice. Demersul ni se pare obligatoriu pentru a constientiza că în ansamblu între 
mentalitatea arhaică si cea modernă există o deosebire esentială iar nu numai una de dictionar. 


În zilele noastre atunci când ne referim la simboluri sau la Imagini simbolice, mintea noastră nu are 
în vedere aceleasi realităti ca autorii Sfintei Scripturi, de exemplu, contemporani acelei lumi si acelui tip de 
gândire. De aceea, prin exemplele oferite de istoria religiilor vom încerca să ne apropiem cu pasi mai siguri 
de întelegerea bogatului univers al religiei crestine. 


In prima parte a lucrării am câutat provenienta termenului simbol din limba română si am constatat 
că originea lui se află în termenul grecesc ovupoiov, cuvânt al cărui înteles este sustinut de un întreg univers 
spiritual si materializat într-un semnificant numit simbol. 


Că simbolul “reprezintă indirect (în mod conventional sau în virtutea unei corespondente analogice) 
un obiect, o fiintă, o notiune, o însusire, un sentiment, etc.”18[18] nu este un lucru strâin dictionarelor 
limbilor moderne, dar că el poate fi chiar garantul unei legături spirituale scapă de obicei întelegerii 
contemporane. Realitatea divină poate fi simbolizată prin intermediul celei terestre. Bineînteles 
simbolizantul respectiv primeste o valorizare nouă, superioară, prin participarea lui la realitate divină. 
Simbolizantul primeste valoare de simbol, pentru că este semn (simbol) al unei prezente divine. Ne atlăm 
asadar în fata unui sistem de gândire, numit în termeni de specialitate simbolism. 


Traditia religioasă si gândirea anticilor greci nu este singura în măsură să ne reveleze o atare 
functiune a simbolului. Acest mod de a gândi realitatea caracteriza în ansamblu lumea antică. Vom preciza 
totusi, că un simbolism atât de coerent si de bine precizat precum este cel grecesc poate fi regăsit doar în 
marile culturi si traditii religioase. Si în acest sens, istoria religiilor ne va ajuta să ne sustinem afirmatiile 
prin exemplele pe care le pune la dispozitie. 


“Fără îndoială, orice fapt magico-religios este o kratofanie, o hierofanie ori o teofanie, si asupra 
acestui lucru nu mai e de insistat. Dar ne aflăm adesea în fata unor kratofanii,hierofanii sau teofanii mediate, 
obtinute printr-o participare sau integrare într-un sistem magico-religios care e întotdeauna un sistem 


simbolic, adică un simbolism”19[19]. Asadar ne putem afla în fata unor astfel de fenomene direct dar si 
mediat. Fundamentul unui sistem simbolic (sau simbolism), deci a unui fenomen mediat, este obiectul sau 
actul simbolic. Pentru a arâta cum era prezent simbolismul si în alte culturi decât în cea greacă vom lua ca 
exemplu pietrele simbolice. 


Unele pietre devin sfinte pentru că ele prezentifică sufletele strămosilor, o fortă divină sau chiar o 
divinitate. De exemplu, în Vechiul Testament, Iacob a văzut în vis o scară care se sprijinea pe piatra lui de 
căpătâi si ducea până la cer. Pe scară se urcau si se coborau multime de îngeri20[20]. Apoi această piatră a 
devenit sfântă pentru că ea a fost “obiectul” unei revelatii. Pentru gândirea arhaică “cele trei niveluri 
cosmice — Pământul, Cerul, regiunile inferioare — pot comunica. Această comunicare este uneori exprimată 
cu ajutorul imaginii unei coloane universale (scara —n.n.), Axis mundi, care leagă si sustine în acelasi timp 
Cerul si Pământul si care este înfiptă în lumea de jos (ceea ce este numit îndeobste “infern”). O asemenea 
coloană cosmică nu se poate afla decât în centrul Universului, pentru că întreaga lume locuibilă se întinde de 
jur împrejur”21[21]. Locul de întâlnire al celor trei regiuni cosmice se numeste “Centrul lumii” si este 
simbolizat de piatra de pe care a avut loc viziunea. În limba ebraică ea a primit si un nume care să exprime 
sensul hierofaniei: berhel sau “Casa Domnului”. 


Dar istoria religiilor este plină de betheli care poartă în ele încărcătura unei hierofanii. Orice astfel de 
bethel este un simbol al “Centrului lumii” ca loc unde “nu se produce doar o ruptură în spatiul omogen, ci si 
revelatia unei realităti absolute, care se opune non-realitâtii imensei întinderi înconjurâtoare”22[22]. 


Dar unele pietre pot deveni “pretioase” si altfel, anume prin integrarea lor într-un simbolism 
grandios. 


Jadul este o “piatră pretioasă” si a jucat un rol esential in simbolistica Chinei antice. În ordinea 
socială el semnifica puterea si suprematia; în medicină era un leac universal; se credea că este hrană a 
duhurilor; iar daoistii credeau că acordă nemurirea. De asemenea era cunoscut în alchimie si în practicile 
funerare. Dar toate acestea erau posibile pentru că se stia că jadul încarnează principiul cosmologic yang si 
de aceea era investit cu o seamă de calităti solare, imperiale, indestructibile. 


Perla era cunoscută chiar din preistorie pentru multiplele ei valente religioase. Cu timpul rolul ei s-a 
restrâns fiind utilizată mai ales în magie, medicină si, în epoca modernă, doar pentru calitătile sale estetice. 
Pentru că era “născută din Ape”, pentru că era “născută din Lună”, pentru că a fost descoperită în scoică - 
simbol al feminitătii creatoare, perla a reprezentat principiul cosmologic yin. Era folosită în magie pentru că 
îngloba forta germinativă a apei din care ea provine; de asemenea legătura sa cu Luna o recomanda să fie 
folosită în podoabele femeilor, iar provenienta din scoică si legătura acesteia cu sexualitatea feminină a făcut 
să fie folosită ca piatră ginecologică. Medicina a folosit-o până târziu pentru vindecarea bolilor “lunare”: 
melancolie, epilepsie, hemoragie. Ca piatră funerară avea rolul de a regenera pe cel mort inserându-l în 
ritmul cosmic. Mortul acoperit cu perlă dobândeste un destin lunar, poate spera să reintre in circuitul cosmic, 
deoarece e pătruns de toate virtutile creatoare de forme vii ale Lunii23[23]. 


Ca să luăm în discutie numai ultimele două cazuri, calitatea jadului si a perlei (faptul de a fi socotite 
pietre “pretioase”) este determinată în primul rând de simbolismul în care se încadrează. Ele au devenit 


pietre magice numai atunci când omul a ajuns constient de ansamblul cosmologic Soare - 
suveranitate(putere) - nemurire în cazul jadului, si Lună — apă(maleabilitate) - devenire în cazul perlei. 


Din exemplele anterioare întelegem că pietrele devin simboluri sacre prin participarea lor la o 
revelatie divină. Unele dintre ele îsi datorează această calitate pentru că se află pe locul revelatiei, altele însă 
pentru forma si utilitatea lor.24[24] De asemenea unele pietre sunt consacrate direct (piatra lui Iacob), în 
urma unei hierofanii, iar altele indirect (jadul si perla), prin participarea la un simbol deja consacrat. Însă în 
ambele cazuri originile simbolismului nu sunt empirice ci teoretice si sunt legate de găsirea unei explicatii, a 
unui sens al obiectului simbolizant. Pierderea în timp a sensului autentic a condus la degradarea simbolului 
pînă la superstitie si la valoarea economico-practică ca în cazul celor două pietre pretioase exemplificate. 


Asa stăteau lucrurile pentru cei din antichitate. Odată cu trecerea timpului se produc mutatii dintre 
cele mai importante la nivelul întelegeri simbolurilor. 


Un foarte bun exemplu de deplasare a sensului unui simbol este oferit de “piatra de sarpe”. Pe o arie 
foarte vastă, din China până în Anglia, se credea că pietrele pretioase fie sunt căzute din capul serpilor sau al 
dragonilor, fie provin din bale de sarpe. Aceste credinte arhaice au suferit în timp un proces de rationalizare. 
Astfel, Pliniu va spune că dracontia sau dracontites se formează în creierul dragonilor. Filostrat merge încă 
mai departe sustinând că “ochiul unor anumiti dragoni este o piatră cu o “strălucitoare orbitoare” înzestrată 
cu virtuti magice”25[25]. 


Originea teoretică a acestor legende este mitul arhaic al monstrilor păzitori ai Pomului Vietii, ai unei 
zone sfinte prin excelentă, ai unei substante sacre sau ai valorilor absolute. Din această temă mitică, prin 
rationalizare si degradare s-a ajuns la toate credintele în comori, pietre magice si nestemate. Pomul Vietii 
care simboliza o stare absolută a devenit o comoară de aur ascunsă în pământ si păzită de dragoni sau de 
serpi. Valorile spirituale în calea cărora se aflau balauri si serpi se transformă în obiecte concrete care se 
găsesc în capul, ochiul sau gâtul serpilor. Iar pietrele care erau socotite semn al absolutului, prin degradare a 
sensului, devin pietre magice, medicinale sau estetice. În mare măsură s-a pierdut directia verticală de 
semnificare pe care o are simbolul. Nu mai există referentul metafizic, ci doar cel terestru — utilitatea 
imediată (sănătate, estetică). Pierderea din vedere a valorilor spirituale a simbolului a condus la desacralizare 
sau la secularizare. Tinem să precizăm că acesta este un fenomen care nu e caracterizat de lipsa simbolurilor, 
ci de neputinta omului din urmă de a întelege legătura pe care acestea o au cu realitatea divină. 


Mai există însă un fenomen decadent în legătură cu simbolul: infantilismul. Nu se pierde din vedere 
valoarea spiriruală a simbolului însă în acest caz, formularea savantă a simbolului este înlocuită cu diverse 
variante populare. Astfel simbolismul corect sfârseste într-o superstitie (act magic). De exemplu o veche 
retetă populară românească spune că dacă un om este constipat să se scrie pe o farfurie nouă numele celor 
patru râuri pomenite în Geneză că ar fi străbătut Raiul si apoi să se toarne apă în ea. Prin simplul contact al 
numelor sfinte scrise pe farfurie cu apa, aceasta din urmă se sfinteste si bolnavul se va vindeca bând 
apa26[26]. 


Coerent si corect sau degradat si infantil, functia simbolului rămâne aceeasi si anume de a valoriza 
un obiect sau un act, de a-l transforma în altceva decât reprezintă el în experienta obisnuită. 


In mod esential hierofania este ceea ce consacrează un obiect sau un act. Prin consacrare, adică prin 
participare la realitatea transcendentă, obiectul sau actul, din profan se transformă în simbol. 


Simbolul este astfel mărturia vizibilă a unei realităti spirituale superioare invizibile. Simbolul 
prelungeste în timp hierofania initială (care are caracter accidental) si continuă procesul de hierofanizare, 
adică revelează - prin locul, forma sau utilitatea sa - o realitate sacră pe care nici o altă manifestare nu ar fi în 
măsură să o arate. Simbolul este însotit întotdeauna de un sens, chiar dacă nu este înteles corect de la 
început. 


Functia esentială a simbolului este unificarea. “Un simbol revelează întotdeauna unitatea 
fundamentală a mai multor zone ale realului.”27[27] Fiind punte de legătură între zone calitativ diferite, 
simbolul face ca ceea ce este superior să fie accesibil în zonele inferioare si ceea ce este inferior să poată 
accede la realitățile superioare. Unificarea diverselor zone ale realului se face în sensul că obiectul 
simbolizant întrupează realitatea transcendentă tinzând spre anularea limitelor sale concrete. “La limită, un 
obiect care devine simbol tinde să coincidă cu Totul'"'28[28]. 


Capitolul III 


SIMBOLUL - O ABORDARE FILOZOFICĂ 


Astfel logica simbolului este determinată de trei poli importanti: obiectul simbolizant, sensul 
simbolului si realitatea simbolizată sau simbolizatul — aflat întotdeauna pe un nivel superior de realitate fată 
de simbolizant. 


După acest periplu prin istoria religiilor, prin care am încercat să arătăm că simbolul si simbolismul a 
fost prezent în întreaga cultură traditională, ne vedem obligati a găsi care sunt precis elementele constitutive 
ale aparatului simbolic si ce legătură există între ele. Pentru aceasta filozofia este cea care ne pune la 
dispozitie limbajul si conceptele cele mai potrivite. Dar nu orice filozofie, pentru că, asa cum vom arâta in 
cele ce urmează, ea însâsi a fost afectată în decursul timpului de grave abateri de la ceea ce însemna 
odinioară simbolul. Remarcăm, în acest sens o excelentă lucrare a domnului profesor Jean Borella, care prin 
universalitatea si adâncimea cunostintelor sale a făcut posibil un demers prin întreaga istorie a gândirii 
europene din antichitate până în timpurile noastre. Nouă nu ne revine decât simplul gest ca, folosindu-ne de 
autoritatea dânsului în materie de filozofie, să redăm aici cele mai importante precizări cu privire la simbol 
care decurg din lucrarea dumnealui “Criza simbolismului religios”29[29]. 


Într-o lucrare anterioară celei în discutie, Jean Borella precizase deja cum este constituit aparatul 
simbolic, si anume pe “relatia asemănătoare ce uneste semnificantul, sensul si referentul particular |...] 
sub jurisdictia unui al patrulea element pe care l-am denumit referentul metafizic (sau 
transcendent)”30[30]. 


Cele trei elemente “orizontale” sunt caracterizate astfel: semnificantul (sau simbolizantul) este de obicei 
de natură sensibilă; sensul este de natură mentală si se identifică cu ideea pe care noi o avem despre 
semnificantul respectiv; iar referentul particular este non-vizibil, fie accidental fie în mod esential, si 
este desemnat de simbol în functie de sensul lui. Al patrulea element, referentul metafizic, este de fapt 


cel care conferă unui semn oarecare valoare de simbol. Acesta este arhetipul “în raport cu care 
semnificantul, sensul si referentul particular nu sunt decât manifestările sale distincte”31[31]. 


Vom începe analiza noastră asupra aparatului simbolic cu o precizare esentială si care priveste modul în 
care simbolul simbolizează. Fiecare nivel ontologic al realitătii este simbolizat de gradul inferior si este 
simbolizant pentru cel superior. Singura realitate care niciodată nu este simbolizantă ci întotdeauna 
simbolizată de gradele inferioare este Dumnezeu, cel necreat, deasupra căruia nu există o realitate mai 
cuprinzătoare care să fie simbolizată. Pentru că ceea ce este superior este prezent în ceea ce este inferior, 
“simbolul simbolizează prin prezentificare, nu prin reprezentare”32[32]. 


Ambivalenta simbolului, remarcată prin exemplele anterioare din istoria religiilor, este concretizată în 
calitatea sa de obiect care, în acelasi timp, face distinctii dar si unifică. Dar elementul esential care dă 
consistentă si permite atari functii este referentul transcendent, metafizic: 


“Din punctul de vedere al referentului metafizic simbolul nu operează doar o “distinctie - unificatoare” 
verticală a diverselor grade de realitate, ci, ca o consecintă, realizează si o “diferentiere — mijlocitoare” 
orizontală în planul existentei umane. Ca semn, el mediază între om si lume, trezindu-ne la realitatea 
constiintei diferentiale a subiectului si obiectului si permitându-ne, în acelasi timp, să intrăm în relatie cu 
lucrurile. Pe scurt, legătura triunghiulară semnificant — sens — referent este, înlăuntrul simbolului însusi, 
o consecintă a triunghiului semn — om — lume (sau cultură — constiintă — natură, sau revelatie — suflet - 
creatie) care structurează câmpul existentei umane”33[33]. 


lată deci, că structura intimă a simbolului poate fi dedusă din structura intimă a omului, mai exact din 
cea a posibilitătii de cunoastere a omului. 


La un alt nivel, despre posibilitatea cunoasterii celor ceresti prin mijlocirea simbolurilor sensibile ne 
vorbeste Sfântul Dionisie Areopagitul în lucrarea sa “Ierarhia cerească”. Această cale el o numeste 
pozitivă sau apofatică. Mai există însă o cale, superioară acesteia si ulterioară ei, calea negativă sau 
catafatică: 


“În mod cuvenit ni s-a propus deci chipuri ale celor fără chipuri si forme ale celor fără formă. Un motiv 
pentru aceasta ar putea fi nu numai cunoasterea noastră prin analogie, care nu poate să se înalte 
nemijlocit la vederile (contemplatiile) spirituale si are nevoie de ajutoare potrivite cu firea noastră, care 
ne duc la vederile mintilor (spiritelor, n.n.) fără formă si mai presus de lume, prin forme ce ne sunt 
apropiate, ci si faptul că, potrivit cu cuvintele tainice ale Scripturii, acelea se ascund prin negrâite si 
sfinte ghicituri si trebuie făcut de neapropiat celor multi adevărul adevărul sfânt si ascuns al mintilor mai 
presus de lume. Căci nu fiecare e sfintit si nu e a tuturor, cum spun Scripturile, cunostinta lor (| Cor. 8, 
7; cf. Mat. 13, 11; Luc. 8, 10). Dacă însă ar învinovâti cineva descrierile figurate nepotrivite, spunând că 
e rusine să se alipească asemenea chipuri urâte cetelor de chip dumnezeiesc si preasfinte, ajunge să i se 
spună că modul sfintei descoperiri este îndoit. 


Unul din cele două moduri se foloseste, precum se cuvine, de chipurile sfinte asemănătoare. Iar altul 
plăsmuieste alcătuiri de forme neasemâănătoare, pentru ceea ce e cu totul neasemănător si de 
neînteles”*34[34]. 


După cum deducem din remarcabila lucrare a lui Jean Borella neîntelegerea simbolului, în structura sa 
prezentată anterior, îsi întinde rădăcinile până în antichitate. Deconstructia simbolului s-a făcut treptat si 
ea si-a găsit adepti în măsura în care i s-au împutinat sustinătorii. Elementele constitutive ale simbolului 
au fost fie negate fie li s-a pervertit sensul originar. Bineînteles, în măsura în care încercăm să recuperăm 

sensul initial al simbolului, ne vom lovi de nenumărate obstacole mentale, aduse de fluviul istoriei în 
constiinta noastră, a celor de la sfârsitul celui de-al doilea mileniu crestin. 


Pentru că orice critică presupune un gest rational, referentul metafizic, care este suprarational, a scăpat 
de la început oricărei încercări critice, a fost neglijat si deci negat în realitatea sa. Această negare initială 
permite masinăriei critice să se pună în miscare, însă ea nu poate afecta decât ceea ce-i cade sub 
incidentă, adică referentul particular, sensul si semnificantul propriu-zis. lată-ne limitati de la început în 
cercul (triunghiul) strâmt al orizontalei vietii si cunoasterii, fiind privati odată pentru totdeauna oricărei 
dinamici verticale spre cunoasterea si unirea cu Cel etern si infinit. 


Dacă cosmologia lui Platon este deschisă “înspre tării” lăsând să se înteleagă că există un “dezechilibru 
vertical între inteligibil si sensibil”, lumea corporală aspirând spre lumea spirituală, odată cu Aristotel 
“între sensibil si inteligibil nu există nici o tensiune dezechilibrantă, ci acord si aproape chiar 
identificare”35[35]. Acesta a fost primul pas major spre distrugerea mitocosmosului traditional. Pentru 
Platon conceptele sunt simbolurile mentale ale Ideilor eterne. Pentru Aristotel ele sunt întelese din 
lucruri, care încă mai poartă urma Ideilor divine. Odată cu Galilei, deci începând cu secolul XVII, lumea 
(adică realitatea) este cea construită după imaginea conceptelor, ea putând fi modificată după bunul 
nostru plac. Se deschide astfel drumul unei dominatii tehnice a lumii, simbolismul cu deschidere spre 
transcendent devenind imposibil. Negarea referentului îl determină pe Jean Borella să concluzioneze: 


“Neutralizarea ontologică lasă viată semnificantilor simbolici si sensului lor, dar un sens care se 
deschide vidului. [...] Prin această ruptură epistemică sufletul european descoperă că ceea ce considera 
de obicei a fi sursă semantică inepuizabilă, perpetuă izvorâre de semnificatii vitale, afective, cognitive, 
nu-i decât un imaginar monstruos, dezordine a unei gândiri smintite, o oarbă privire ce nu va fi niciodată 
coplesită de lumina realitâtii”36[36]. 


Neexistând un referent real al simbolului, omul s-a trezit în fata unui fapt cel putin straniu: în interiorul 
spiritului său, ca un fel de “corp străin”, exista o constiintă care mereu îl îndemna spre afirmarea unei 
inexistente. Asa a luat nastere cea de-a doua critică, a sensului. Pentru că si-a pierdut orice relatie cu un 
referent real, rezultă că singurul mediu de producere si de existentă al simbolului este spiritul uman. 
Simbolul este redus la doi termeni ai sâi, semnificantul si sensul subiectiv, produs de mintea umană. În 
opinia lui Kant Dumnezeu este “o iluzie”, iar comportamentul religios al omului nu are alt temei în afara 
unui “temei subiectiv”37[37]. Negresit, dacă ideea de Dumnezeu tot era o iluzie trebuia găsită o solutie 
care să ne scoată din impas. Precursorii lui Kant au încercat să atribuie non-sensului aparent un sens care 
să fie adevărat, dând nastere pseudo-gnozei hegeliene. Iar psihanaliza, cu un anume reprezentant de 
seamă — Freud — , pentru că sensul aparent este de fapt un non-sens real, a decretat starea “unei demente 
universale a speciei umane decât să recunoască, fie o clipă doar, adevărul semnelor lui 
Dumnezeu”38[38]. 


Sensul fiind elementul de legătură dintre semnificant si referent, odată cu disparitia lui (alături de cea a 
referentului) “simbolului nu-i mai rămâne nimic, decât propriul său cadavru”39[39]. În societătile 
traditionale simbolul (symbolon) avea functia de a unifica, de a aduna la un loc un referent cu un 
semnificant. În societatea modernă simbolul, redus numai la semnificant, devine ceea ce separă 
(diabolos), ceea ce dez-uneste, un loc al dispersării indeterminate. Si dacă ar fi să ne referim numai la 
arta modernă, abstractizarea (sustragerea) sensului si mai apoi a formelor de exprimare plastică, le 
regăsim a fi consecinta firească a răsturnării semnului simbolic în semn diabolic. 

Ultima critică se îndreaptă asupra semnificantului simbolic, care, asa cum am precizat, poate fi un obiect 
sau un act ritualic. Critica fiind în mod esential un act de constiintă, un fapt al spiritului uman, iar 
semnificantul fiind un lucru sensibil, el nu poate fi supus criticii pentru că aceasta ar însemna negarea 
materialitătii lui, adică suprimarea obiectului criticii. De aceea, critica semnificantului nu poate avea 
decât o singură logică: schimbarea sensului initial al semnificantului. Prin aceasta se dovedeste încă 
odată că, de fapt, critica simbolului începe si se sfârseste printr-o revolutie epistemologică străină 
simbolisticii religioase: “Galilei în secolul XVII, Saussure în secolul XX, ei fiind exemplele 
semnificative (...) ilustrează închiderea episteică a conceptului de simbol, si anume, (...) disparitia 
acestui concept”40[40]. 


Desigur, desfiintarea referentului si al sensului originar al simbolurilor sacre a condus lumea la 
înlocuirea lor cu idolii fanteziei omenesti, care au purtat de la Renastere încoace numele diverselor 
ideologii si plăceri trecătoare. La sfârsitul criticii simbolismului sacru, în pustiul unui început de drum, 
odată hotărâti să părăsim Egiptul celor trei secole de critică filosofică, putem afirma eliberati de orice 
constrângere câ: “Realitate absolută este singurul obiect demn de spiritul nostru. Adevărata patrie a 
inteligentei este Infinitul”"41[41]. 


PARTEA A DOUA: ICOANA 


Capitolul I 


ISTORIA TEOLOGIEI ICOANEI 


Ultima mare controversă care a opus ortodoxia si heterodoxia a fost pricinuită de conceptia 
referitoare la imaginile sacre utilizate în cultul bisericesc. Desfăsurată în secolele VIII si IX d. Ch., 
controversa a angajat toate personalităuile de prim rang ale vremii, de la împărati si nobili până la celebrii 
monahi ai mănăstirii Studion, între care s-a remarcat Sfântul Teodor Studitul. Desigur, alături de el trebuie 
în mod obligatoriu mentionat celălalt mare apologet al icoanelor, Sfântul loan Damaschinul. Nu vom reface 
istoricul detaliat al polemicii descriind toti “actorii” implicati. O excelentă prezentare de acest gen poate fi 
citită în lucrarea clasică a lui Leonid Uspensky, “Teologia icoanei” (Bucuresti, Editura Anastasia, 1994). Ne 
vom referi însă la dimensiunea cea mai importantă a dezbaterii, anume cea strict doctrinară, teologică. 


Mai întâi, trebuie să distingem în interiorul iconoclasmului două tendinte: una radicală, conform 
căreia icoanele trebuiau înlăturate complet din spatiul liturgic, si altul moderat, care accepta într-o anumită 
măsură imaginile sacre, dar nu recunostea atitudinea care trebuie adoptată fată de ele. Cum zice si Leonid 
Uspensky “după unii, icoana nu ar fi trebuit să fie venerată deloc; altii admiteau imaginea lui Hristos, dar nu 
si pe cele ale Fecioarei si ale sfintilor; în sfârsit, altii afirmau că Hristos poate fi reprezentat înainte de 
Înviere, dar că după aceea, El nu mai poate fi înfătisat”42[43]. Reactionând, apologetii dreptei credinte au 
apărat icoanele insistând, în mod deosebit, asupra argumentelor de ordin hristologic pentru a le justifica 
întemeierea. Si aceasta a rămas atitudinea teologică constantă de-a lungul controversei. Momentul cel mai 
important de definire a fundamentului hristologic al imaginii a fost Sinodul Quinisext desfăsurat la sfârsitul 
secolului al VII-lea, cu al său canon 82, în cuprinsul căruia este definită icoana. lată ce afirmă el: 

“Pe anumite picturi (graphais) se află mielul pe care Înaintemergătorul îl arată cu degetul; acest miel 
a fost pus acolo ca model al harului, prefigurând - prin mijlocirea Legii - adevăratul Miel, Hristos 
Dumnezeu. Desigur că onorâm figurile (typos) si umbrele - ca pe niste simboluri si închipuiri ale Bisericii, 
dar preferăm harul si adevărul, primind acest adevăr ca plinire a Legii. Hotărâm deci ca de acum înainte 
plinirea aceasta să fie tuturor vădită prin picturi, astfel încât în locul mielului din vechime să fie reprezentat - 
după firea Sa omenească (anthropinon charactera) - Cel ce a ridicat păcatul lumii, Hristos Dumnezeul 
nostru. Asa întelegem mărirea smereniei lui Dumnezeu-Cuvântul si ajungem să-l pomenim locuirea în trup, 
Patima, Moartea Lui mântuitoare si, de aici, izbăvirea pe care a dăruit-o lumii”43[44]. 


Canonul în discutie îsi vădeste importanta în faptul că, pentru prima oară, Biserica defineste clar 
raportul inextricabil dintre teologia icoanei si hristologie. Întotdeauna, apărătorii icoanei vor folosi cu 
temeinicie de aici înainte această argumentatie. Umanitatea concretă a Mântuitorului Hristos legitimează 
imaginile sacre si venerarea lor. 


Problema iconoclasmului provine din caracterul unilateral al atitudinii sale doctrinare: imaginile sau 
se identifică, confundându-se, cu prototipul, sau se deosebesc de acesta în mod radical. Pentru iconoclasti nu 
există cale de mijloc. În acest sens putem spune că iconoclasmul reprezintă - alături de erezia monotelită, 
combătută de Sfântul Maxim Mârturisitorul - ultima etapă a ereziilor hristologice, care nu pot concepe firile 
lui Iisus sau confundate, sau deosebite în mod ireconciliabil. Subtila doctrină a “ipostasului compus” a lui 
Leontiu din Bizant, dusă la desâvârsire de Maxim Mărturisitorul, le este cu desăvârsire străină, la fel cum 
străină le rămâne dogma hristologică formulată la Calcedon. De fapt, în opinia noastră, problema majoră a 
iconoclasmului este naturalismul exagerat, care refuză drepturile personalismului afirmat prin însusi 
evenimentul Întrupării. Astfel, pentru iconoclasti singura justificare a cinstirii icoanelor ar putea fi unitatea 
de natură dintre imagine si prototip, ceea ce-i face pasibili pe iconoduli de acuza de panteism. Însă, cum 
stim, unitatea dintre “cele văzute” si “cele nevăzute” se realizează în persoana Mântuitorului, si nu în natura 
Sa. Acesta este punctul decisiv al argumentatiei ortodoxe: “Icoana nu reprezintă natura, ci persoana: 
perigraptos ara o Christos kat "'hypostasin kan te Theoteti aperigraptos, explică Sfântul Teodor Studitul. 
Atunci când îl înfătisăm pe Domnul, nu-i reprezentăm nici umanitatea, nici divinitatea, ci Persoana care, 
potrivit termenilor dogmei de la Calcedon, uneste în sine în chip negrâit -”neamestecat si neîmpârtit” - cele 
două naturi”44[45]. 


Materia poate si este sfintită prin harul dumnezeiesc, acesta ar fi mesajul fundamental al apărătorilor 
icoanei. In fond, ceea ce resping ei este atitudinea tributară gnosticismului, conform căreia lumea ar fi rea în 
sine, mântuirea neputând fi obtinută decât în afara ei. 


Ultimul mare moment al clarificării teologiei icoanei îl reprezintă cel de-al saptelea sinod ecumenic 
de la Niceea, care precizează distincta dintre adorare (latreia) si venerare (douleia), arătându-se că doar cea 
din urmă este îndreptată înspre icoane, în timp ce prima este destinată, în exclusivitatea, Mântuitorului 
Hristos. 


Toate aceste definitii dogmatice, care astăzi ne par clare si simple, sunt rodul unor dezbateri 
îndelungate, desfăsurate într-o perioadă de mare tulburare din istoria Bisericii crestine. Urmările perioadei 
iconoclaste au fost grele de consecinte pentru dreapta credintă, fiind distruse majoritatea icoanelor realizate 
în primele secolele ale comunitătii crestine. Asa se explică si absenta în zilele noastre a icoanelor mai vechi 
de secolele X-XI d. Ch. Semnificatia si miza luptei contra iconoclasmului ne-o relevezează Leonid 
Uspensky: “Catastrofa iconoclasmului a necesitat un efort de rezistentă considerabil, reunirea tuturor 
fortelor Bisericii, sângele martirilor si al mâărturisitorilor ei, experienta spirituală si întelepciunea Părintilor 
apărători ai icoanelor, credinta de neclintit a poporului drepteredincios, tăria si curajul Episcopilor rămasi 
fideli Ortodoxiei. A fost realmente un efort al Bisericii în ansamblul ei. Dar miza luptei nu era arta si nici 


13 


rolul didactic sau decorativ al icoanelor; nu era vorba nici de vreo “suprastructură” teologică, nici de vreo 
discutie despre rituri, sau despre un oarecare obicei crestin. Adevărata miză a luptei era mărturisirea dogmei 
Întrupării si, implicit, antropologia crestină. “Era în mod clar o discutie dogmatică, prin care s-au dezvăluit 
anumite profunzimi teologice” "45[46]. 


Capitolul II 


FUNDAMENTELE TRINITARE ALE ICOANEI 


Asumându-ne rigoarea “stiintei sacre” (cf. Sf. Toma) trebuie să cunoastem dintru început miezul 
abordării teologice a icoanei, care este structurat pe două planuri: triadologic si hristologic. Din punctul de 
vedere al primului icoana este semnificativă si legitimată prin însesi teologia trinitară crestină. După cum se 
stie, aceasta a fost edificată în contextul marilor dezbateri din perioada primelor Sinoade ecumenice. Fără a 
insista asupra doctrinelor sinodale vom evidentia punctele esentiale ale doctrinei trinitare elaborate în acest 
context cu referire la teologia icoanei. 


După cum subliniază diaconul loan Ică jr. într-unul din studiile sale studiul său, pericolul cel mai 
mare pe care l-a avut si-l are de înfruntat teologia crestină este ruperea echilibrului dintre persoanele Sfintei 
Treimi si natura divină. Exact în acest cadru se înscrie problema icoanei. Christoph Schönborn arată în 
primul capitol al lucrării sale “Icoana lui Hristos”, “nodul gordian” al relationâării icoanei cu teologia trinitară 
îl reprezintă conceptul de “chip”. Există mai multe pasaje biblice care vorbesc despre Fiul ca si chip al 
Tatălui: “EI este chipul Dumnezeului Celui nevăzut” (Col 1, 15); “Cel care m-a văzut pe Mine a văzut pe 
Tatăl” (loan 14,9), s.a.. Problema care se pune cu referire la notiunea de chip, fost suscitată de erezia lui 
Arie: dacă Fiul este chip (icoană) al Tatălui, atunci nu cumva Fiul este inferior Celui Care L-a născut? 
Interpretând exagerat de personal atât filozofia greacă cât si teologia crestină Arie percepea, fără o întelegere 
profundă a naturii divine comună celor trei Ipostasuri, persoana Fiului ca fiind inferioară celei a Tatălui 
tocmai din cauză că nu era decât un chip (în-chipuire) al Acestuia. Am afirmat locul minor pe care îl detinea 
conceptul de natură divină în gândirea lui Arie. Prin aceasta mărturisim că doar o întelegere adecvată a 
acestuia ne poate permite depăsirea arianismului. Chiar dacă există diferente notabile, din punct de vedere 
functional între cele trei Persoane ale Sfintei Treimi, natura unică le conferă deplina egalitate. Nici Fiul nu 
este subordonat si inferior Tatălui, la fel cum nici Tatăl nu poate fi, sub nici o formă, inferior unuia din 
celelalte două Ipostasuri. În acest context caracterul creat al Fiului, afirmat mai mult sau mai putin explicit 
de arieni, pare absurd. lată ce afirmă despre aceasta Sfântul Atanasie cel Mare: “Asadar, trebuie să privim 
însusirile Tatălui ca să recunoastem dacă chipul este al Lui. Tatăl este Vesnic, Nemuritor, Puternic, Lumină, 
Împărat, Rege, Atotputernic, Dumnezeu, Domn, Creator si Făcător. Toate acestea trebuie să fie si în chip, 
încât cel care a văzut pe Fiul să vadă într-adevăr pe Tatăl (loan 14, 9). Dimpotrivă, dacă, după cum cred 
arienii, Fiul este creat, si nu vesnic, atunci El nu este chipul adevărat al Tatălui, dacă nu le este rusine să 
spună că Fiul se numeste chip chiar dacă nu e de o fiintă cu Tatâl, ci numai se numeste asa'”'46[47]. 
Conceptul de chip nu implică, deci, inferioritatea Fiului fată de Tatăl. Căci, cum arată în chip fericit acelasi 
Christoph Schönborn, “prin revelarea tainei Sfintei Treimi s-a dezvăluit o nouă dimensiune a 
chipului”47[48]. Autorii elaborării în sensul unei depline clarificări a acestei doctrine despre chip sunt 
Sfintii Atanasie cel Mare si Grigorie de Nazianz. Ultimul stabileste o corelatie decisivă între chip si fiinta 
divină: “Îl numim chip pentru că el este de aceeasi fiintă (cu Tatăl) si pentru că vine de la Tatăl, si nu Tatăl 

de la El. Într-adevăr, firea chipului este aceea de a fi imitarea arhetipului si a aceluia al cârui chip se spune 
că este. Numai că aici este ceva mai mult. Căci acolo este chipul nemiscat a ceva miscâtor;, aici însă este 
chip viu al Celui viu, si având neschimbarea mai mult decât Set fată de Adam si tot ceea ce se naste fată de 
cel care naste. Fiindcă aceasta este într-adevăr firea celor simple: nu cumva să semene cu unul si să se 
deosebească de altul, ci întregul este chipul întregului, mai mult, este acelasi si nu o asemâănare”48[49]. În 
această ordine de idei Schönborn este îndreptătit să afirme că, “conceptul de chip este analog; nu-l putem 
aplica lui Dumnezeu si creatiei fără să acentuăm în acelasi timp diferenta. În sfera lumii create, între chip si 
model neasemănarea este întotdeauna mai mare decât asemânarea. În natura absolut simplă a lui Dumnezeu, 
chipul si modelul sunt în mod desâvârsit una”49[50]. 


Ce legătură are această dezbatere teologică cu doctrina icoanei? În mod analogic, la fel cum Fiul este 
“chip” al Tatălui si icoana este “chip” al Fiului. Astfel, icoana este legitimată de teologia trinitară, mai exact 
de iconomia relatiilor dintre Tatăl si Fiul. Totusi, ne putem întreba este oare comensurabilă relatia dintre 
Tatăl si Fiul cu aceea dintre icoană si prototipul reprezentat? lată o întrebare la care orice răspuns poate 
părea pripit. Proiectarea “simbolică” a teologiei trinitare asupra teologiei icoanei poate părea artificială. Si 
totusi ea este legitimă. Dar această legitimitate provine din dimensiunea hristologică atât a triadologiei cât si 
a iconografiei. 


Capitolul III 


FUNDAMENTELE HRISTOLOGICE ALE ICOANEI 


“Pentru teologia icoanei conceptul cu totul paradoxal al unui “chip consubstantial si desâvârsit” 
rămâne fundamental”50[51]. Această afirmatie a lui Christoph Schönborn sintetizează contributia cea mai 
importantă a teologiei patristice în planul triadologiei. Nucleul său intim este însă de natură hristologică, 
căci subiectul este Fiul, “chip desâvârsit” al Tatălui. 


În contextul disputei iconoclaste argumentul decisiv al iconodulilor este de natură hristologică. 
Faptul că Fiul s-a întrupat valorizează pozitiv calitatea deosebită a simbolizantului, care, în cazul nostru este 
“trupul” simbolului. Dacă pentru Hristos firea Sa omenească indică asumarea deplină de câtre Însusi 
Dumnezeu în Persoana Sa a lumii, a omului si a istoriei, pentru icoană, dimensiunea sa vizibilă, sensibilă, 
indică valoarea meteriei aflată în relatie analogică cu prototipul reprezentat. Metaforic am putea spune că 
icoana are un “trup” - simbolizantul, si totodată un “suflet” - simbolizatul. Din acest punct de vedere, cum 
am mai spus, atât iconografia cât si hristologia reprezintă triumful deplin al cosmismului în defavoarea 
agnosticismului. Lumea “celor văzute” poate si trebuie să fie pretuită pentru ea însâsi; ea nu este doar o 
reflectare infidelă, deci degradată, a “lumii supralunare”. 


Întreaga dezbatere triadologică desfăsurată în timpul marilor Sinoade ecumenice, are ca punct de 
“punere în abis” hristologia lui Origen. George Florovski s-a făcut purtătorul de cuvânt al opiniei conform 
căreia Origen a fundamentat o hristologie care contine premisele luptei împotriva icoanelor. Mai multi 
specialisti s-au aplecat asupra acestei probleme. Îi mentionăm aici doar pe Henri Crouzel cu a sa “Theologie 
de l’image chez Origene” (Paris, 1956) si Marguerite Harl cu lucrarea “Origene et la fonction revelatrice du 
Verbe incarne” (Paris, 1958). 

Cel putin în comentariul la Evanghelia după Ioan există o afirmatie extrem de ciudată: “Domnul este 
numit «adevărat» (Deut. 32, 4) spre deosebire de umbră, de figură, de chip; căci asa este Cuvântul în cerul 
deschis. El nu este pe pământ asa cum este în cer; căci, fiindcă S-a făcut trup, El se exprimă prin intermediul 
umbrelor, al figurilor, al chipurilor. Multimea celor care se pretind credinciosi este învătată prin umbra 
Cuvântului adevărat al lui Dumnezeu, care este în cerul deschis”51[52]. Să însemne oare aceasta că Hristos 
nu este egalul Tatălui după natură? În unele momente excesul de alegorism mistagogic origenian pare să 
indice acest lucru. Acuza care se îndreaptă împotriva lui este că ar fi fost mult mai platonician decât i-ar fi 
permis propria credintă. De fapt, problema cea mai mare este valoarea redusă pe care Origen o acordă 
trupului, lumii si istoriei. Fără a le nega, pentru el esential este sufletul, “lumea celor nevăzute” în functie de 
care se organizează armonic întregul. Unii autori, precum Christoph Schönborn citat din abundentă de noi, 
cred că viziunea origeniană contine o gravă lipsă pricinuită de incapacitatea de a da “corporalitătii omului 
cel putin un sens pozitiv în creatie si în planul de mântuire al lui Dumnezeu”52[53]. Este adevărat că pentru 
Origen cultul crestin se adresează în primul rând sufletului, icoanele sale fiind virtutile. În opozitie cu 
păgânismul decadent el respinge imaginile sacre antice, în consecintă punând în paranteze orice fel de 
imagine sacră. Precizăm că nu aceptăm integral această interpretare atribuită doctrinei origeniene. Desi 
recunoastem că marele gânditor alexandrin privilegiază sufletul, respectiv alegoria în raport cu trupul, adică 
cu litera, nu credem că el ar fi mers atât de departe încât să nege cosmosul respectiv dimensiunea somatică a 
omului. Oricum am aprecia doctrina lui Origen, în contextul teologiei patristice cel care a exprimat în mod 
echilibrat o viziune unitară despre imagine este Sfântul Chiril al Alexandriei. Trebuie să abordăm cu o 
seriozitate deplină întruparea Logosului, lucru care pretinde să nu vedem în firea acestuia “un instrument, un 
vesmânt, o locuintă exterioară, ci “firea omenească a lui Dumnezeu celui nestricăcios”. Aceasta înseamnă că 
dacă firea umană asumată apartine realmente Cuvântului si dacă Cuvântul rămâne Cuvântul de aceeasi fiintă 
cu Tatăl atunci el păstrează asemănarea cu Dumnezeu Tatăl chiar în faptul că S-a făcut Om”53(54]. 


Unul din aspectele cele mai spectaculoase ale dezbaterii este cel referitor la “urâtenia” Fiului. Într- 
adevâr, în raport cu caracterul necreat si nefinit al firii dumnezeiesti, firea omenească este “urâtă”. Acesta ar 
fi deci caracterul neasemânător al relatiei dintre simbolizant si simbolizat. În ciuda acestui fapt, Dumnezeu 
S-a făcut om, mai exact si-a luat trup, “coborându-se în cele mai de jos”. Dimensiunea chenotică a Întrupării 
este singurul punct necesar în raporarea oricărui credincios la icoană. Fără a accepta smerenia lui Dumnezeu 
făcut “carne” (sarx) în marea Sa milostivire fată de neamul omenesc, nu te poti smerii în fata imperfectiunii 
reprezentărilor Sale, icoanele. 


Persoana Mântuitorului Hristos este realmente paradoxală. Desi îl revelează pe Tatăl în acelasi timp 
îl ascunde. Să ne explicăm. În calitatea Sa de a doua persoană a Sfintei Treimi, Hristos îl reprezintă ca si 
chip desăvârsit pe Cel care L-a născut. Totusi, după textul evanghelic, El s-a dezbrăcat de slavă “chip de rob 
luându-si”. Acest lucru ne arată măsura în care persoana Sa divino-umană ocultează prezenta lui Dumnezeu 
în lume. Fără a se dezvălui în plenitudinea strălucirii sale, El este chipul celui care L-a trimis datorită 
identitătii sale de natură cu Acesta. Iată deci continuitatea dintre chip si Prototip. În acelasi timp există o 
discontinuitate între firea Sa creată si cea necreată, dar care nu afectează identitatea de natură. Similar, în 
icoană regăsim ideea de continuitate si pe cea de discontinuitate. Practic, desi asemănătoare după continut, 
adică după prototipul reprezentat, icoana si cel zugrăvit în ea sunt deosebite după natură. Prima este 
confectionată de iconar din materia aflată la îndemâă, creată si limitată, în timp ce ultima este definită prin 
atributul infinitãtii subsumate caracterului necreat. 


Există totusi o diferentă remarcabilă, care, în mod paradoxal indică unitatea teologiei si iconografiei: 
la fel cum în triadologie natura divină este cea care conferă unitate persoanelor distincte ale Sfintei Treimi, 

în icoană persoana reprezentată este cea care conferă unitate celor două realităti distincte - icoana si 
persoana Mântuitorului. 


Culmea teologiei hristologice o reprezintă disputa Sfântului Maxim Mârturisitorul cu monotelismul, 
una din cele mai subtile erezii din secolul al VII lea după Hristos. Rezumând, tema fundamentală a 
conceptiei maximiene o reprezintă iubirea, unica icoană desăvârsită a lui Dumnezeu. În ierarhia virtutilor si 
a harurilor divine, întelepciunea este precedată de un singur dar: iubirea dumnezeiască. Referindu-ne încă 
odată la Mistagogia Sfântului Maxim Mărturisitorul, ne reamintim că Biserica este simbol deopotrivă al 
cosmosului si al omului. Axul care străbate cerul si pământul legând cele văzute de cele nevăzute este 
iubirea. Similar, si în cazul icoanei, iubirea îndreptată de credincios câtre prototipul adorat unifică 
simbolizantul si simbolizatul. Astfel, Sfântul Maxim Mărturisitorul ne expune toate elementele marcante ale 
iconografiei: simbolizantul - credinciosul închinător, simbolizatul - “obiectul” închinării, si puntea care 
leagă cele două elemente ale simbolului: iubirea. 


Capitolul IV 


ICOANA IN CULTUL ORTODOX 


În lucrarea sa “Spiritualitate si comuniune în liturghia ortodoxă”, părintele Dumitru Stăniloae 
abordează în “Preliminarii” rolul si semnificatia sfintelor icoane în contextul cultului ortodox. Prezentarea 
noastră referitoare la situarea icoanei în cadrul liturgic, va urma îndeaproape argumentarea cunoscutului 
teolog român. Mai întâi vom vorbi despre Justificarea sfintelor icoane care, cum vom vedea, înainte de toate 
este de natură doxologică. “Noi ne închinăm Domnului Hristos si cinstim pe Maica Domnului si pe sfinti, si 
prin icoanele care îi reprezintă”54[55]. Această afirmatie a părintelui Stăniloae contine sintetic esentialul 
privitor la îndreptăurea sfintelor icoane. Prin însăsi natura lor de obiecte liturgice, ele sunt destinate 
închinării credinciosilor, închinare îndreptată câtre persoanele sfinte reprezentate. Sub acest aspect trebuie 
remarcată deosebirea majoră dintre cultul neotestamentar, crestin, si cel veterotestamentar, iudaic. După cum 
se stie, Vechiul Testament interzice chipurile si asemănările lui Dumnezeu ca obiecte de venerare (les. 21,4; 
Deut. 5,18,19). Desi teologia iudaică admitea valoarea simbolurilor sacre, întelese ca semne vizibile ale 
manifestării puterii lui Iahveh - după cum vedem în cazul unor elemente de cult ca mielul pascal, toiagul lui 
Aaron, Cortul sfânt, chivotul Legii, s.a. - riscurile confundării lui Dumnezeu cu natura determinau reticenta 
profetilor fată de obiectele sacre. Aceasta cu atât mai mult cu cât neamul lui Israel vietuia între popoare 
idolatre, care nu o dată i-au influentat negativ religiozitatea. Cum subliniază părintele Stăniloae “nu 
recunoasterea unei lucrări a lui Dumnezeu în obiectele naturale si cu deosebire în simbolurile sacre, indicate 
de Dumnezeu în mod supranatural era interzisă în Vechiul Testament, ci identificarea lor cu Dumnezeu 
Insusi. 


Acesta e motivul pentru care Vechiul Testament a interzis idolul, dar a recomandat vederea măririi 
lui Dumnezeu în toate si în mod special în anumite obiecte în care Dumnezeu a arâtat printr-un act 
supranatural că a lucrat si lucrează, adică în simboalele sacre folosite în cult. Prin idoli se pierdea constiinta 
deosebirii lui Dumnezeu de natură. Prin simbolul natural si sacru se mentinea constiinta acestei deosebiri. 
Prin idol poporul Israel ar fi pierdut constiinta unui Dumnezeu superior naturii, deci constient, personal, 
superior naturii si deosebit si liber de ea. Prin simbol ei păstrau credinta în Dumnezeu diferit de lume, 
transcendent ei, si practicau o legătură concretă cu El, prin adorare, prin cult, prin rugăciune, pe temeiul 
credintei că acest Dumnezeu îi poate apăra chiar fată de greutătile naturii, fată de legile ei implacabile. Prin 
simbol vedeau toată lumea într-o dependentă de acest Dumnezeu personal, superior în putere naturii, 
atotputernic fată de ea, proniator al ei si în mod deosebit al oamenilor. 

În toate cazurile, prin simboalele sale sacre, dar si prin toată natura văzută ca simbol, Vechiul 
Testament mâărturiseste credinta sa în comunicabilitatea lui Dumnezeu prin mijloace sensibile, dar si 
deosebirea Lui de aceste mijloace. Simboalele sunt în acest sens o anticipare a icoanelor, precum Vechiul 
Testament e o anticipare a lui Hristos”55[56]. 


În contextul religiei crestine fundamentată pe în-omenirea Cuvântului lui Dumnezeu, statutul 
obiectelor sacre se modifică simtitor. Cum am văzut în sectiunea referitoare la temeiul hristologic al 
icoanei, Întruparea legitimează deplin imaginile sacre. Pentru părintele Stăniloae esential nu este atât faptul 
Încarnării lui Hristos, ci mai ales proximitatea aflării Sale în raport cu neamul omenesc, înteleasă dintr-o 
perspectivă interpersonală. Deci faptul că a doua persoană a Sfintei Treimi, lisus Hristos, “S-a pogorât din 
ceruri” intrând într-un dialog nemijlocit cu neamul omenesc aflat sub incidenta păcatului originar, implică în 
mod necesar posibilitatea păstrării acestei relatii directe, “fată câtre fată”, dintre om si Dumnezeu. 


lată deci, Justificarea personalistă a necesitătii icoanei. Dacă am vorbit anterior despre icoană ca 
obiect simbolic, datorită functiei sale de mediere între lumea sensibilă si lumea inteligibilă, putem dezvolta 
acum acest caracter intermediar întelegând icoana ca pe un mediu al dialogului, în cadrul cultului, între om 
si Dumnezeu. În termeni metaforici, icoana reprezintă o veritabilă fereastră prin care om si Dumnezeu se pot 
privi fată în fată. “S-a apropiat Împărâtia cerurilor”, deci lumea nevăzutelor ne este accesibilă, căci ea se află 
în proximitatea lumii noastre. Tocmai icoanele sunt cele care mărturisesc această apropiere ne mai întâlnită 
în lumea precrestină. Tot părintele Stăniloae remarca “că respingerea icoanei e proprie celor ce resping în 
general orice fel de comunicare a lui Hristos din planul invizibil cu noi prin vreo putere oarecare”56[57]. 
Însă contributia sa esentială nu se rezumă la consemnarea aspectului negativ al relationării la icoană. Mult 
mai importantă ne pare a fi “teologia chipului” dezvoltată de părintele Stăniloae ca justificare superlativă a 
importantei icoanei: 


“Fata omenească este prin ea însăsi mijlocul de comunicare între oameni. Fata nu e dată omului 
pentru o existentă a lui în izolarea individualistă. Din acest punct de vedere există o mare identitate de rol 
între fată si cuvânt. Amândouă sunt date insului pentru a se comunica altora. Ele sunt date omului pentru că 
el este persoană, deci subiect comunicabil, subiect pentru alte subiecte. Ca persoană omul nu există numai 
pentru sine, ci si pentru ceilalti, sau se realizează pe sine în comunicare cu ceilalti. În fata si cuvântul lui se 
reflectă si se realizează constiinta sa că e pentru altii, că nu se poate realiza decât în comuniunea cu altii. În 
fata omului se reflectă toate urmele lăsate de întâlnirea si de convorbirea cu ceilalti oameni. Iar cuvintele lui 
se îmbogâtesc din convorbirea cu ceilalti, din învâtarea de la ei, din cuvântul lor oral sau scris. În fata si în 
cuvintele fiecăruia se păstrează urmele si vibratiile sentimentelor produse de altii, sau sentimentele nutrite si 
exprimate fată de altii. 


Omul este fiintă interpersonală, noi crestinii spunem că este fiintă tripersonală, după chipul Sfintei 
Treimi, pentru că totdeauna două persoane care vorbesc au în vedere o a treia persoană, sau pe el multiplicat. 
Lucrurile intră în preocuparea lor numai ca obiecte care-i interesează în comun, ca obiecte care sunt între ei, 
dorind să si le dea, sau să si le ia. 


Fata tine de om, pentru că el este pentru altii si prin fată îsi arată trebuinta să fie cu ei, să se 
intereseze de ei si altii să stie că el se interesează de ei. Fata nu apartine cuiva în izolare. Fata e proiectia 


inevitabilă a insului spre ceilalti. Ea tine de el, pentru că el tine de ceilalti. 


De aceea a luat Fiul lui Dumnezeu fată omenească. El a arătat prin aceasta interesul Lui fată de noi, 
vointa de a comunica cu noi. 

Fata umană e pe de o parte expresia infinitătii de întelesuri spre care e orientat spiritul uman, iar în 
cazul că e un spirit credincios, expresia legăturii lui mângâietoare cu infinitatea personală divină; pe de alta 
arată vointa de comunicare a acestei infinităti trâite câtre ceilalti semeni. Fiul lui Dumnezeu, luând fată 
umană a dus la maximum această ancorare a ei la infinitatea dumnezeiască, pe de alta vointa ei de 
comunicare câtre ceilalti oameni a acestei trăiri a umanitătii asumate de El în infinitatea de viată si de 
dragoste a dumnezeirii. Dacă a luat fata omenească cu scopul de a comunica prin ea experienta vietii 
dumnezeiesti, trăită de EI, fratilor Sâi întru umanitate, de ce nu ar mentine această comunicare cu noi prin 
fata Sa în continuare? Dacă voieste ca cuvântul Sãu să se comunice permanent oamenilor, ca exprimare a 
trăirii Sale ca om în adâncurile dumnezeiesti, de ce n-ar voi ca această comunicare să se facă în continuare si 
prin fata Sa, care cuprinde concentrat toate cuvintele Sale si care comunică mai mult decât cuvântul nu 
numai întelesuri, ci si putere de viată. 


Credinciosii care vor să aibă cu ei nu numai cuvântul lui Hristos până la sfârsitul veacurilor, ci si fata 
Lui umană si prin ea “Fata” dumnezeirii ca izvor al tuturor fetelor omenesti, deci si al fetei asumate de 
Hristos; sau “Fata” dumnezeiască, ca formă mai presus de forme a existentei Sale tripersonale eterne, ca 
expresivitate intratreimică, izvor al oricărei expresivităti si comunicări interpersonale create”57[58]. 


Analiza acestui citat masiv din opera teologului român, ne relevează temeiul ipostatic al icoanei. 
Conceptul central în jurul căruia se desfăsoară argumentatia este cel de chip sau fară. Pentru a se mântui, 
conform învătăturii Bisericii de Răsărit, omul trebuie să se îndumnezeiască, adică să devină dumnezeu prin 
participarea la energiile necreate. Acest lucru nu se poate realiza însă, după convingerea Sfântului Simeon 
Noul Teolog, decât dacă cei doi preopinenti se privesc fată în fată. Dacă Dumnezeu ne priveste permanent în 
cursul vietii noastre cu măsura stiintei Sale atotcuprinzâtoare, măcar odată în existenta noastră terestră 
trebuie ca si noi să-l privim în fată, contemplându-i chipul învesmântat în slava sa divină58[59]. Dacă 
punctul maxim al vietii spirituale crestine, este reprezentat de extazul mistic, accesibil unui numâr restrâns 
de credinciosi încă din timpul vietii lor pe pământ, icoana permite celorlalti accesul în lumea divină, unde i 
se pot adresa direct lui Dumnezeu. Întelegem odată în plus necesitatea icoanei, având în vedere rolul său 
epistemic în procesul cunoasterii lui Dumnezeu. 


Conform excelentei demonstratii a părintelui martir Pavel Florenski din studiile sale “Cadrul eclesial 
- sinteză a artelor” si “Lavra Sfânta Treime - Sfântul Serghie si Rusia”59[60], icoana nu trebuie abordată ca 
obiect artistic în sensul profan al cuvântului. Geniul părintelui Florenski a pătruns în profunzime 
interdependenta dintre om, Dumnezeu si icoană desfăsurată în cadrul liturgic al Bisericii. Icoana este un 
obiect de închinare, deci liturgic si simbolic totodată, nicidecum un obiect estetic. Mai exact, ea nu poate fi 
abordată după criteriile artei profane, functia ei nefiind aceea de a încânta ochiul ci aceea de a mijloci 
dialogul credinciosului cu obiectul personal al credintei sale. Prin această afirmatie nu dorim să negăm 
valoarea estetică a icoanei. Respingem doar tendinta de a privi aceste obiecte sfinte decontextualizându-le si 
ignorând matricea lor formativă: cadrul eclesial. 


Cum se justifică însă această functie intermediară a icoanelor? Probabil că cea mai adecvată 
legitimare a intermedierii iconice, ne-o oferă Sfântul Teodor Studitul în celebrele sale “Tratate contra 
iconomahilor”. Iată ce spune el: 


“Icoana (eikon = chip, icoană) există în El în potentă si poate fi pururea văzută în Hristos, chiar 
înainte de a fi realizată tehnic, asa cum si umbra subzistă pururea în trup, chiar dacă nu este încă configurată 
de o rază de lumină, mod în care nu este în afara verosimilului a spune că Hristos si icoana Lui sunt 
simultane. 

Prototipul si icoana tin de categoria relativelor60[61], ca si dublul si jumătatea. Căci prototipul 
introduce întotdeauna împreună cu sine icoana a cărui prototip este, si dublul introduce întotdeauna cu sine 
jumătatea fată de care se zice dublu, căci nu ar putea exista prototip dacă n-ar exista icoană, nici dublu dacă 
nu s-ar gândi mai întâi o jumătate — lucruri care subzistă si se gândesc în acelasi timp ca unele ce sunt 
simultane. Prin urmare, întrucât nu intervine între ele un timp oarecare, nici închinarea nu va fi alta, ci una si 
aceeasi pentru amândouă. 


Prototipul si icoana îsi au existenta legată cumva unul de altul si prin suprimarea unuia este suprimat 
împreună si celălalt, precum atunci când e suprimat dublul e împreună suprimată si jumătatea. Prin urmare 
nu poate exista Hristos fără ca icoana (chipul) Lui să fie în potentă si să existe pururea în prototip, mai 
înainte de a fi executată tehnic. Prin urmare, cel ce nu mărturiseste că în El este venerată (si închinată) 
împreună si icoana Lui, suprimă însăsi închinarea lui Hristos.”61[62]. Conceptia studitului care vede în 
icoană si prototip cele două jumătăti ale unui întreg, ne pune în directă legătură cu magnifica viziune cosmo- 
antropologică proprie gândirii patristice. Ea se bazează pe constientizarea deplină a unui adevăr cunoscut cu 
profunzime încă de filozofii platonici si neoplatonicieni. Este vorba despre unitatea indisolubilă dintre micro 
si macro cosmos. Omul si universul sunt cele două fete ale unei singure medalii, sau, cum spune misteriosul 
“Corpus Hermeticum”, “tot ceea ce este jos este si sus, tot ceea ce este sus este si jos”. Probabil asa se 
explică situatia paradoxală descrisă de părintele John Meyendorff si consemnată de diaconul loan Ică jr. în 
studiul său introductiv “Iconologia bizantină între politică imperială si sfintenie monahală”, că 
“platonicienii, a căror metafizică dispretuia materia, apărau cultul imaginilor, în timp ce crestinii, a câror 
credintă se întemeia pe Întrupare se opuneau lor”62[63]. 


Textul care ne oferă posibilitatea de a întelege dimensiunea liturgică, simbolică, a icoanei în 
plinătatea ei este “Mistagogia” Sfântului Maxim Mâărturisitorul63[64]. Aici suntem initiati în misterul 
cosmosului, omului si divinitătii. Punctul de legătură al celor trei nivele ontologice este Biserica în cadrul 
căreia icoanele prilejuiesc deplina constientizare si asumare a armoniei universale. Să ne gândim la 
“elementele” cultului ortodox: în primul rând Dumnezeu sâlăsluit în Sfânta Sfintelor, în darurile 
transsubstantiate; în al doilea rând omul, mijlocitor si destinatar al harului sfintitor; urmează celelalte 
elemente liturgice: muzica sacră, icoanele, moastele, obiectele de cult, vesmintele preotesti cu bogata lor 
semnificatie simbolică, tămâia, lumânările. Toate acestea, alăturate structurii însăsi a templului - pronaos, 
naos si altar - contribuie la implinirea unitătii dintre cosmos, om si Dumnezeu. Pe măsură ce omul se 
sfinteste în dialogul său cu Părintele Luminilor, el sfinteste creatia, îndumnezeind-o. Tot acest proces, cu 
dinamica sa complexă este reflectat în teologia icoanei. Pe măsură ce omul participând la viata liturgică se 
îndumnezeieste, devine apt să sfintească materia asa cum se întâmplă în pictarea unei icoane. Însă, cum stim 
din pravila de alcătuire a icoanelor, toate elementele materiale care sunt utilizate de iconar sunt sfintite prin 
ierurgii speciale, la fel cum si iconarul primeste o binecuvântare în sensul exercitării darului său . Nimic din 
toate acestea nu poate lipsi din pregătirea si perpetuarea cultului ortodox. 


Există încă un aspect deosebit de relevant în privinta rostului icoanelor în cadrul Bisericii. Este vorba 
de functia lor paidagogică. După cum stim din referatul biblic neotestamentar, dimensiunea învătătorească a 
activitătii Învătătorului Hristos este deosebit de pregnantă. Credinciosii nu se pot închina fără a fi învătati 
cum să facă acest lucru si fară a fi învâătati credinta care justifică închinarea. În această ordine de idei, icoana 
nu este numai un mediu al închinârii ci si un obiect cu intentii pedagogice vizibile. Fără a reduce icoana la 
un simplu instrument al promovării învătăturii de credintă, recunoastem rolul ei eminent de transmitere a 

“stiintei sacre”. Privindu-le, credinciosii beneficiază de toate cunostintele implicate în vizualizarea scenelor 
si în persoanelor sfinte. 


Dincolo de toate aceste dimensiuni ale imaginilor sacre, nu trebuie să pierdem din vedere caracterul 
apofatic al lor. În fond, rămâne o taină relatia aceasta dintre imagine si prototip, la fel cum o taină este relatia 
dintre lumea celor văzute si a celor nevăzute, sau dintre trup si suflet. Putem aprecia alături de părintele 
Stăniloae că icoana “e apofatică cum e toată liturghia”64[65]. Mai mult: 


“E apofatică pentru că uneste trecutul cu prezentul si cu viitorul eshatologic etern. “Icoana este un 
chip al eternitătii. Ea ne îngăduie să ne depăsim timpul si să întrevedem veacul viitor în oglinda tremurândă 
a chipurilor”65[66]. La această caracterizare a lui Florensky, am putea adăuga că icoana este un chip al 
eternitătii vii, pentru că prin ea transpare si Cel ce nu are început si sfârsit si margine în puterile Lui. Ea este 
un chip prin care transpare infinitatea lui Dumnezeu. 


Dar eternitatea si infinitatea vietii spre care deschide icoana poarta sunt ale ipostasului divin făcut 
om din iubire si ale ipostasurilor umane în care locuieste ipostasul dumnezeiesc Cel întrupat si odată cu 
aceasta însăsi Sfânta Treime. De aceea icoanele au nume de persoane. Prin ele nu licăreste o esentă eternă si 
infinită, ci o persoană dumnezeiască, care implică o comuniune cu altele, prin fete omenesti care au caracter 
personal. E o eternitate si o infinitate care ne vorbeste si cu care vorbim, cu care suntem în dialog si care-si 
revarsă eternitatea si infinitatea lor ajutătoare, iubitoare, călăuzitoare, sfintitoare în noi. Eternitatea aceasta 
ce transpare prin icoane, revărsată în trup ridică si trupul la viata eternă prin învierea trupului asumat de Fiul 
lui Dumnezeu. Atât prin faptul că ne arată eternitatea personală, cât si prin faptul că ea ne arată eternizarea 
trupului, “iconografia este metafizica existentei concrete”, cum zice Pavel Florensky, care e totodată 
metafizica concretă a vietii"'66[67]. 


Capitolul V 


DISPUNEREA ICOANELOR IN BISERICĂ 


Ultimul capitol al lucrării noastre l-am consacrat studierii modului de dispunere al icoanelor în 
biserică. Chiar dacă în prima parte a discursului despre icoane ne-am ocupat de icoana Mântuitorului, 
aceasta nu înseamnă că am neglijat reprezentările celorlalte persoane sfinte. Posibilitatea reprezentării lor se 
întemeiază pe faptul că toate persoanele ce au dobândit un loc de reprezentare în biserică au încarnat în ele 
Verbul divin. Prin prezenta lor în locasul de cult mărturisesc acelasi Cuvânt divin, astfel încât, în loc să 
sărăcească slava lui Dumnezeu privitorul nu poate decât să exclame cuprins de uimire: “Doamne, pe toate cu 
întelepciune le-ai făcut!” sau “Dumnezeu prin sfintii săi de pe pământ, toată voia Sa a făcut-o”. 


De la început trebuie precizat că pictarea bisericilor nu este numai un gest decorativ. Asa cum am 
arătat în altă parte scopul decorării cu imagini a bisericilor este de a-l introduce pe credincios prin 
intermediul văzului într-o atmosferă potrivită cultului si închinării. Valoarea estetică nu trebuie neglijată, dar 
în primul rând ele trebuie să conducă spre o «teologie în imagini». De aceea pentru aprecierea lor corectă 
sunt necesar cunostinte de dogmatică, de exegetică, de cult si istorie a Bisericii s.a.. 

Urmărindu-se un scop atât de precis, si de înalt în acelasi timp, din partea picturii, înseamnă că 
decorarea bisericilor nu a fost niciodată lăsată la voia întâmplării. În timp, modalitatea de zugrăvire s-a 
conturat într-un “sistem, un program sau tipic iconografic”67[68] în asa fel încât ansamblul arhitectural si 
iconografic al unui locas de cult să fie coerent si să exprime un principiu câlăuzitor. Dacă în momentul de 
fată se poate vorbi de un sistem iconografic si arhitecutral al bisericilor ortodoxe, totusi el nu a fost dintru 
început cristalizat în forma actuală. “EI s-a format cu încetul si a variat după epoci si regiuni potrivit si cu 
evolutia arhitecturii religioase, deci în functie de varietatea tipurilor arhitecturale, de dimensiunile bisericilor 
si suprafata de pictat. Au contribuit la aceasta si ideile sau curentele teologice (dogmatice) care au frământat 
cugetarea crestină, gusturile si intentiile ctitorilor ziditori de biserici, care au impus uneori pictorilor 
preferintele lor, precum chiar si fantezia pictorilor însisi, care, pe acest teren aveau prilejul să-si afirme 
personalitatea”68[69]. Putem vorbi de o diversitate mai pronuntată a stilurilor arhitecturale si iconografice, 
mai cu seamă în perioada preiconoclastă. După distrugerile suferite de biserici în timpul prigoanei 
iconoclaste si stabilirea definitivă a cultului icoanelor odată cu Sinodul VII ecumenic (Niceea 787), Biserica 
a restrâns diversitatea iconografică si s-au stabilit principalele modalităti canonice de reprezentare a locurilor 
de cult si a icoanelor portabile. Astfel, din sec. VIII — LX înainte se poate vorbi de “evolutia artelor sacre 
după principii riguroase si reguli precise”69[70]. 


“Principiul general sau ideea directoare care stă la baza acestui program iconografic si care fixează si 
rânduieste locul fiecărei scene sau figuri sfinte pe peretii bisericii, este conceptia teologicâ”70[71]. 
Remarcăm în acest sens, câteva nume importante în teologia ortodoxă, care au gândit si scris în legătură cu 
explicarea simbolică a locasului de cult si a actelor liturgice care se săvârsesc în el: în sec. VII Sf. Maxim 
Mărturisitorul (Mystagogia), în sec. XIV Nicolae Cabasila (Tâlcuirea dumnezeiestii Liturghii), iar în sec. 
XV Sf. Gherman patriarhul Constantinopulului (Descrierea bisericii si explicare mistică) si arhiepiscopul 
Simeon al Tesalonicului (Tâlcuire despre dumnezeiescul locas). 


Arhitectura si iconografia bisericii fiind împletite ca un tot unitar, în cele ce urmează vom 
prezenta în paralel cu compartimentele clasice ale locasului de cult si imaginile sacre care le însotesc. 


După doctrina Sf. Maxim Mârturisitorul între Cosmos, suflet si Biserică există o asemănare structurală, 
Biserica fiind modelul si germenele sfintitor al amândurora: 

“Sfânta biserică a lui Dumnezeu este chip si icoană a întregului cosmos, constătător din fiinte văzute 
si nevăzute, având aceasi unitate si distinctie ca si el. 

Ca edificiu, aceasta fiind un singur locas, se deosebeste totusi după forma ei spatială, împârtindu-se 
în locul destinat numai preotilor si liturghisitorilor, pe care îl numim ierafion, si în cel lăsat pe seama 
întregului popor credincios, pe care îl numim naos. 

[...] Tot asa si totalitatea lucrurilor aduse de Dumnezeu la existentă prin creatiune, se împarte în 
cosmosul inteligibil, constătător din fiinte spirituale si netrupesti si în cosmosul acesta sensibil si corporal, 


tesut grandios din multe forme si naturi. Prin aceasta e un fel de altă biserică a lui Dumnezeu, nefăcută de 
mâini, indicată cu întelepciune de aceasta, care e făcută de mâini. Această totalitate are ca ieration cosmosul 

de sus, destinat puterilor de sus, iar ca naos pe cel de jos, la îndemâna celor sortiti să trăiască o viată legată 
de simturi”71[72]. In mod asemănător Biserica este chip si al sufletului omenesc: 


“Toate cele ce au fost arâtate că tin de minte si ies progresiv din ea, le indică biserica prin ieration. 
Iar cele arătate că tin de ratiune si ies din ea prin desfăsurare, le ilustrează prin naos. În sfârsit toate le adună 
spre taina ce se săvârseste pe dumnezeescul altar, taină prin care, tot cel ce poate să înteleagă cu întelepciune 
cele ce se săvârsesc în biserică, îsi face cu adevârat biserică a lui Dumnezeu si dumnezeesc sufletul său. Căci 
pentru suflet ni s-a dat poate, spre câlăuzirea lui câtră cele înalte, biserica cea făcută de mâni, care îi este si 
model prin diferitele simboale dumnezeesti din ea”72[73]. 


Dar să dezvoltăm putin această ultimă afirmatie a Sf. Maxim Mărturisitorul anume, cum poate omul 
pornind de la cele ce se văd în biserică să-si înalte sufletul spre contemplarea lui Dumnezeu. Mai întâi, 
asemenea Cortului mărturiei, biserica arată celor nevăzători ai celor ceresti, prin forme sensibile, pe cele 
care sunt în ceruri. “Biserica este cerul pe pâmânt”73[74] spunea Sf. Gherman patriarhul 
Constantinopolului. Având dintru început scopul de a arâta cerul, biserica desfăsoară în fata credinciosului, 
prin icoanele lor, realitătile ceresti. Mai mult, prin chiar ordinea asezării icoanelor în biserică se observă 
recapitularea (includerea) tuturor în Hristos. Recapitulare realizată în sfinti si în curs de realizare în noi. 
Imaginea predominantă si care exprimă ceea ce am spus este chipul lui Hristos Pantocrator din cupola 
centrală a naosului. Prin faptul că suntem cu totii inclusi (recapitulati) în El, suntem “trupul lui Hristos, si 
mâădulare fiecare în parte” (I Cor. 12, 27), iar aceasta înlesneste ca si între noi să fie o legătură puternică. 
Hristos ni se împărtăseste tuturor atât spiritual, prin comuniunea de gând si de credintă stimulată prin 
vederea icoanei Lui, cât si prin Sfânta Împărtăsanie, unde Hristos se dă pe Sine întreg fiecăruia. 


Avansând în locasul bisericii, ajungem treptat din pronaos în naos si apoi în altar. În mod traditional, 
pronaosul este locul rezervat catehumenilor, sau doritorilor de Dumnezeu. Această treaptă eclesială 
corespunde stadiului de purificare a sufletului. Cei din această categorie74[75] sunt initiati, prin intermediul 
imaginilor din pronaos, în măretia si puterea lui Dumnezeu, cel de care vor să se apropie. Scene ca Judecata 
de Apoi sau întâmplări din Vechiul Testament, pictate aici, sensibilizează omul spre frica de Dumnezeu cu 
deschidere spre cea de-a doua treaptă, a credintei în El. 


Naosul este partea cea mai impozantă din punct de vedere arhitectonic. Forma sa obisnuită este 
pătrată (patru zâri - simbolul lumii terestre), pe care se sprijină o cupolă în calotă sferică (sfera este simbolul 
perfectiunii divine). Cupola centrală este dominată de chipul lui Hristos Pantocrator (Atottiitorul) sub care 
sunt reprezentati multime de îngeri, mijlocitori ai nostri înaintea lui Dumnezeu. Pe stâlpii ce sustin bolta îi 
vedem pe cei patru evanghelisti ca pe unii care prin Evanghelii unesc cerul cu pământul. Partea de jos, din 
imediata vecinătate a credinciosilor este ocupată cu reprezentări ale sfintilor: patriarhi, învătători, preoti, 
mucenici, scene din Noul Testament, iar înspre Apus spre intrarea în biserică cuviosi si asceti. Toti acestia, 
prin icoanele lor, au rolul mărturisit de a fi exemplu si întărire credinciosilor, sau primitorilor de Dumnezeu, 
căci naosul este prin excelentă locul dedicat lor. Credinciosul, cel iluminat prin Taina Botezului, se 
desăvârseste în credintă prin imitarea lui Hristos si prin împârtăsirea cu Sfintele Taine. 


În unele biserici, pe arcada altarului spre naos, sunt reprezentate cele nouă cete îngeresti. Rolului 
mijlocitor al îngerilor îi corespunde stadiul eclesial intermediar, din imediata apropiere a clerului, 
reprezentat în Biserică de monahi. Acestia, prin modul de viată închipuie, într-un chip mai direct stadiul 
uman al veacului viitor, după spusa Mântuitorului: “Căci atunci când vor învia din morti, nici nu se mai 


23 


însoară, nici nu se mai mărită, ci sunt ca îngerii în ceruri” (Mc. 12, 25). Locul acestora în biserică este de 
obicei în fata altarului, de multe ori ajutând clerul la buna desfăsurare a cultului. 


Iconostasul este o piesă care a cunoscut poate cea mai spectaculoasă dezvoltare în timp. Este asezat 
frontal între naos si altar, rolul său fiind atât despârtitor cât si unificator. Despărtitor prin simpla lui prezentă, 
semnificând deosebirea dintre preotia harică si cea universală, si unificator prin intermediul icoanelor de pe 
el, care descoperă ochiului celui neavizat măretia Tainelor care se petrec în altar75(76]. 


Partea “cea mai dinlăuntru” a unei biserici este reprezentată de altar, locul de unde preotul sau 
slujitorul conduce cultul si unde se săvârseste Jertfa nesângeroasă a Mântuitorului. Starea spirituală a celor 
care au fost învredniciti cu acest dar este unirea cu Dumnezeu, pe care sunt datori să o insufle credinciosilor, 
iar credinciosii să o primească. Unirea cu Dumnezeu se realizează prin dobândirea dragostei. Persoana 
umană capabilă de cea mai mare iubire fată de Dumnezeu este Fecioara Maria, Maica Domnului nostru lisus 
Hristos. În altar figura centrală este cea a Maicii Domnului Platytera (mai mărită, mai desfătată (decât 
cerurile)). Ea este reprezentată sezând, cu coatele îndoite si mâinile ridicate în rugăciune spre cer, iar la 
piept, frontal, Hristos copil binecuvântând. Se mai poate întâmpla ca în preajma tronului său să fie 
reprezentate două din cetele îngeresti: serafimii si heruvimii76[77]. Rolul mijlocitor al Maicii Domnului este 
subliniat prin dispunerea acestei icoane exact deasupra mesei altarului. În jos, spre pământ, sunt reprezentate 
în ordine scena împărtăsirii Apostolilor din mâinile lui Hristos, Sfintii Trei Ierarhi si Heruvimii si Serafimii. 


Din descrierea succintă a structurii arhitecturale a bisericii, dimpreună cu iconografia aferentă 
diferitelor zone din locasul de cult, credinciosii pot vedea drumul care duce de la frică, prin credintă câtre 
dragostea de Dumnezeu. Capătul drumului este si scopul scopul vietii omului, adică dobândirea vietii 
vesnice prin unirea cu Dumnezeu. Pe acest drum ei se regăsesc că nu sunt singuri iar atingerea scopului le 
este sustinută si mijlocită atât pe verticală prin sfinti si îngeri, cât si pe orizontală prin intermediul preotiei 
harice. 


CONCLUZIE 


lată-ne ajunsi la capătul incursiunii noastre prin realitatea simbolului si a icoanei. Dacă în prima 
parte am analizat în detaliu pârtile constitutive ale unui simbol, în partea a doua am încercat să revalorizăm 
cel mai important simbol crestin (alături de cruce), icoana. De ce acest demers? Pentru că vrând-nevrând 
suntem contemporanii secularizării, care poartă diferite haine, în functie de locul geografic, statutul social 
sau zona spirituală căreia îi apartinem. Cu greu putem crede că “ochiul” nostru nu a fost întunecat într-un fel 
sau altul de explozia imagistică si imaginară a secolului pe care îl trăim. De aceea, pentru al vedea pe 
Dumnezeu putem învâta din asceza icoanei. Mai întâi trebuie să ne golim mintea de continuturile idolatre. 
Dar se pune întrebarea cum vom cunoaste cui ne închinăm si dacă suntem idolatrii sau nu? Prin deasa 
revenire la imaginile iconice, dublată de renuntarea voită la alte imagini, ele se vor întipări mai întâi în 
imaginatie si mai apoi în cele mai “ascunse” unghere ale sufletului nostru. Nu vom mai putea suprapune — si 
acesta este testul - atunci cu usurintă peste imaginea caldă a “Celui ce este”, imaginile “celor ce nu sunt” 
decât abur si “vânare de vânt”. 


Concluzia ce se impune mai cu seamă din prima parte a lucrării este că, “întrucât nu putem refuza 
simbolismului sacru referentul supranatural ce se prezentifică în el fără a fi constrâns să afirme (în mod 
contradictoriu) non-autenticitatea fundamentală a oricărui discurs, ne găsim în fata necesitătii de a admite 
adevărul pozitiv al acestui discurs”77[78]. Pentru crestinul ortodox, obisnuit prin natura cultului cu imaginile 

sacre, poate că demersul asupra structurii simbolului ar părea lipsit de vreo necesitate. Totusi “crestinâtatea 
modernă este si ea invitată la conversuinea intelectului la simbol, conversiune ce constă în principal într-o 
schimbare a sensului privirii noastre asupra realului. Atât timp cât hermeneutul nu va pune sub semnul 
întrebării propria-i conceptie asupra realitătii lucrurilor, atât timp cât nu va întelege că simbolul, prin însusi 
faptul existentei sale, răstoarnă lumea experientei comune, o zguduie până în adâncurile pretinselor ei 
fundamente, o întoarce pe dos si o deschide spre invizibil, transpatial si semantic, alternativa “apostaziei sau 
a nevrozei culturale” nu va putea fi înlăturată. 


Acesta este cel mai radical dintre mesajele simbolului. Si nu-l vom întelege în întregul său adevăr 
decât dacă vom sti să-l ascultăm asa cum se profilează el în glorioasa imanentă a creatiei divine”78[79]. 


Întruchiparea ideală a simbolului este icoana, acest obiect sacru care permite cerului să se manifeste 
în lumea vizibilă. Credinta crestină exclude caracterul muzeal, amorf, al unei religiozităti aniconice. Singura 
noastră problemă rămâne deprinderea unei raportări adecvate atât la icoană, în special, cât si la întreg 
universul liturgic în general. De aceea în partea a doua am reluat principalele argumente ale Sfintilor Părinti 
în materie de icoană si am constientizat rând pe rând părtile esentiale ale locasului de cult si iconografia 
aferentă, tocmai pentru ca înâltarea noastră spre cunoasterea lui Dumnezeu să ne fie mai usoară. Să nu uităm 
de asemenea, că în plină epocă crestină iconoclasmul a fost posibil. Situatia actuală este inversă: epoca 
imperiului crestin s-a dus iar vremurile noastre nu întrezăresc iminenta unui nou iconoclasm (decât poate cel 
conservat în bisericile neoprotestante), din contră, invazia nestăvilită a imaginilor si a imaginarului. Atunci 
demersul nostru ni se pare necesar pentru a reînvâăta noi însine iar mai apoi si pe altii, valoarea imaginii în 
general (căci într-acolo bate valorizarea imaginii sacre) ca purtatoare de realitate spirituală, si printr-o 
educatie adecvată să putem discerne între ce este închinare la idoli si ceea ce este bineplăcut lui Dumnezeu. 

